Despre Deepin

Deepin este o distribuție care se remarcă prin modul în care arată, stabilitate, productivitate și ușurința utilizării. Poate fi instalat pe desktop sau laptop, venind în întâmpinarea utilizatorului prin 30 de aplicații realizate “în casă”. În plus, oferă funcționalitate deplină imediat după instalare și, de ce nu, viteză. În acest din urmă caz, ar fi extrem de indicat să beneficiezi de un laptop ceva mai puternic.

Distribuția chinezească reușește să surprindă prin modul în care se simte și funcționează, premium, după părerea noastră. Deoarece este o distribuție care atrage atenția, echipa pentruprieteni.com a inclus-o în topul linux-urilor de anul trecut.

15.10

Noul Deepin 15.10, proaspăt lansat la data redactării acestui material, te va convinge să îi dai o șansă. Comparativ cu versiunea anterioară, 15.10 aduce noutăți importante, remedieri de probleme și optimizări ale unor funcții deja existente.

Noutăți



Începând cu actuala ediție, OS-ul pare că merge pe mâna Debian Stable. Mișcarea este importantă și lăudabilă datorită plusului de stabilitate și securitate pe care o aduce.

Dde-kwin este noul manager de ferestre. Se remarcă, spre deosebire de vechiul manager, vorbim despre deepin-wm window manager , printr-un consum mai mic de resurse și performanțe îmbunătățite

o nouă funcție de auto îmbinare a fișierelor pe desktop, asta pentru un plus de ordine

wallpaperele existente pot fi înlocuite de un slideshow realizat din pozele tale

ți se permite să controlezi sunetele sistemului pentru fiecare operațiune

îmbunătățiri importante au fost incluse și în Control Center, Dock, Launcher, Deepin File Manager, Deepin Editor, System Monitor, Terminal, Screen Recorder & Screen Recorder (Flatpak) etc.

Notele de lansare pot fi citite aici.

Descarcă

Noua versiune a sistemului de operare poate fi descărcată de aici.